DA Den Europæiske Unions Tidende C 47/10

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 736/2008 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med fremstilling, forarbejdning og afsætning af fiskevarer

2013/C 47/04

Støtte nr.: SA.35846 (12/XF)

Medlemsstat: Italien

Støtteydende region/myndighed: Regionen Marche

Støtteordningens benævnelse: Offentlig meddelelse om tildeling af støtte i henhold til foranstaltning 3.3 — Fiskerihavne, landingssteder og nødhavne i det operationelle program under Den Europæiske Fiskerifond (EFF) 2007/2013 — artikel 39 i forordning (EF) nr. 1198/2006.

Retsgrundlag: Decreto dirigente della Posizione di Funzione Pesca e Zootecnia (oggi Attività Ittiche e Faunistiche-venatorie) n. 4 del 5 febbraio 2009.

Planlagte årlige udgifter under ordningen: Ud over de midler, som er foreskrevet i forordning (EF) nr. 1198/2006, kan, afhængigt af de indkomne ansøgninger om finansiering, egne midler anvendes. Det drejer sig således om, alt efter de respektive ansøgningsfrister, at et fastsætte rimeligt beløb for anvendelsen af egne midler. Det vejledende beløb fastsættes til 300 000 EUR årligt.

Maksimal støtteintensitet: I henhold til bestemmelsen i bilag II til forordning (EF) nr. 1198/2006

Ikrafttrædelsesdato: Efter offentliggørelsen i regionen Marches officielle tidende og efter at Kommissionen har registreret nærværende støtteordning.

Støtteordningens varighed (højst indtil 30. juni 2014); anfør:

— under ordningen: indtil hvilken dato der kan ydes støtte: For den første frist for indgivelse af ansøgninger, vil støtten blive bevilget inden udgangen af 2009. For den anden frist for indgivelse af ansøgninger, vil støtten blive bevilget i første halvår af 2010.

Målet med støtten: Forbedring af de tjenesteydelser, som tilbydes, i eksisterende fiskerihavne, omstrukturering af eksisterende landingssteder og forbedring af sikkerhed og arbejdsvilkår inden for rammerne af artikel 36 og 39 i forordning (EF) nr. 1198/2006, samt gennemførelsesforordningen. Målet er at skabe et overtal af projekter, der opfylder bestemmelserne i forordning (EF) nr. 1198/2006.

Anfør, hvilken eller hvilke artikler der anvendes (artikel 8-24): Artikel 19

Aktivitet: Investeringer i fiskerihavne, landingssteder og fiskerinødhavne

Navn og adresse på den myndighed, der yder støtten:

Regione Marche Servizio Agricoltura Forestazione e Pesca PF Attività Ittiche e Faunistiche-venatorie (ny betegnelse for det tidligere PF Pesca e Zootecnia siden den 14. marts 2009) Via Tiziano 44 60125 Ancona AN ITALIA

Websted, hvor støtteordningen i sin fulde ordlyd kan findes: http://www.pesca.marche.it/web/F-E-P–200/Misura-3-3/index.htm

Begrundelse: Anfør, hvorfor der er oprettet en statsstøtteordning i stedet for at udnytte støttemulighederne under Den Europæiske Fiskerifond: Der er tale om samme støtteordning, som den der blev indført inden for rammerne af Den Europæiske Fiskerifond, og som også finansieres med supplerende egne ressourcer, hvorfor den er omfattet af forordning (EF) nr. 736/2008. Med denne støtteordning kan der skabes et overtal af projekter, som opfylder de kriterier, der er fastsat for Den Europæiske Fiskerifond, og de kriterier, der specifikt er fastsat i EU’s forordninger med henblik på støtteordninger, som er omfattet af undtagelse. Hvis yderligere egne midler udover Den Europæiske Fiskerifond anvendes, skal der tages særligt hensyn til den såkaldte »tilskyndelsesvirkning« og til Deggendorf-princippet.